Document ID: 32000R1186

Komission asetus (EY) N:o 1186/2000,
annettu 5 päivänä kesäkuuta 2000,
Kanariansaarten arvioidun hankintataseen vahvistamiseen maito- ja maitotuotealan tuotteiden osalta annetun asetuksen (EY) N:o 1337/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna asetuksella (EY) N:o 1257/1999(2),
sekä katsoo seuraavaa:
(1) Komission asetuksessa (EY) N:o 2790/94(3), sellaisena kuin se on viimeksi muutettuna asetuksella (EY) N:o 1620/1999(4), vahvistetaan erityisesti Kanariansaarten hankintamenettelyn soveltamista koskevat yksityiskohtaiset säännöt tiettyjen maataloustuotteiden osalta.
(2) Komission asetuksella (EY) N:o 1337/1999(5), sellaisena kuin se on muutettuna asetuksella (EY) N:o 1787/1999(6), perustetaan maitotuotteita koskeva Kanariansaarten hankintatase; tätä tasetta voidaan tarkastella uudelleen tarvittaessa mukauttamalla varainhoitovuonna kyseisen alueen tarpeiden mukaisesti vahvistetun kokonaismäärän mukaiset tuotteiden määrät; on osoittautunut tarpeelliseksi mukauttaa maitotuotteille ja erityisesti muussa muodossa kuin jauheena olevalle, sellaisenaan kulutukseen tarkoitetulle maitotiivisteelle alustavassa hankintataseessa osoitetut määrät näiden tuotteiden tarpeen tyydyttämiseksi Kanariansaarilla; näin ollen on syytä muuttaa asetuksen (EY) N:o 1337/1999 liite.
(3) Hallinnon yhdenmukaisuuden vuoksi tämän asetuksen soveltamisen alkamispäivämäärän on syytä olla sama kuin markkinointivuoden alkamispäivämäärän.
(4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1337/1999 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä kesäkuuta 2000.

Labels: 3
18
17
5